ລະດູຝັນ ຂ້ອຍມີນາງ

**ລະດູຝັນ ຂ້ອຍມີນາງ** (; ) ເປັນຮູບເງົາແນວຈິນຕະມິນິດຂອງຍີ່ປຸ່ນສາຍໃນປີ ຄ.ສ. 2019 ຂຽນບົດແລະກຳກັບໂດຍມາໂຄໂຕະ ຊິນໄຄ ສ້າງໂດຍຄອມມິກຊ໌ເວຟຟີມ ແລະຈັດຈຳໜ່າຍໂດຍໂທໂຮ ແລະແຣດວິມສ໌ແຕ່ງເພງສຳລັບຮູບເງົາ ມີກຳນົດສາຍໃນວັນທີ 19 ກໍລະກົດ ຄ.ສ. 2019 ເຂົ້າສາຍໃນປະເທດໄທແລະປະເທດລາວໃນວັນທີ 5 ກັນຍາ ຄ.ສ. 2019

## ເລື່ອງຫຍໍ້ 
ປີ 2020 ເປັນຊ່ວງທີ່ຝົນຕົກໜັກຢ່າງຕໍ່ເນື່ອງຈາກພາຍຸໃໃນຍີ່ປຸ່ນ ນະ ໂຕກຽວ ຍິງສາວໄວໜຸ່ມຊື່ ອາມາໂນະ ຮິນະ ພົບເຫັນແອ່ງແສງສາດສ່ອງຈາກເທິງຟ້າໄປໃນທາງສານເຈົ້າເທິງຕຶກໂຢໂຢກິ ໄຄຄັນທີ່ຊຸດໂຊມ ຮິນະກຳລັງຢ້ຽມແມ່ທີ່ກຳລັງຈະຈາກໄປຢ່າງບໍ່ມີວັນຫວນກັບ ຈຶ່ງຮີບຂຶ້ນໄປບ່ອນນັ້ນແລະເຂົ້າປະຕູໂທຣິອິຊຶ່ງເຮັດໃຫ້ລາວສາມາດໄປເຖິງໂລກເທິງຜືນຟ້າໄດ້ ກ່ອນຈະໄດ້ຮັບພະລັງມະຫັດສະຈັນໃນການອະທິຖານໃຫ້ທ້ອງຟ້າແຈ່ມໃສຕັ້ງແຕ່ນັ້ນເປັນຕົ້ນມາ

ປີ 2021 ໂມຣິຊິມະ ໂຮດາກະ ນັຮຽນມັດທະຍົມປາຍໄດ້ໜີອອກຈາກເຮືອນຍ້ອນຄວາມອຶດອັດໃນຊີວິດຂອງຕົນເອງ ເພື່ອອອກຕາມຫາແອ່ງແສງທີ່ພະຍາຍາມໃຫ້ລາວໄລ່ຕາມແຕ່ບໍ່ສຳເລັດເມື່ອປີກ່ອນ ເດີນທາງມຸ່ງໜ້າສູ່ໂຕກຽວໂດຍຂຶ້ນເຮືອ ແຕ່ແລ້ວກໍເກືອບຈະພະລາດຕົກຈາກເຮືອເພາະພາຍຸຝົນທີ່ພັດເຂົ້າໃສ່ ແຕ່ໂຊກດີທີ່ ສຸງະ ເຄສຶເກະ ຊາຍໄວກາງຄົນໄດ້ເຂົ້າມາຊ່ວຍໄວ້ ໂດຍລາວໄດ້ໃຫ້ນາມບັດບໍລິສັດ K&A Planning  ຂອງຕົນເອງ ຫາກໂຮດາກະຕ້ອງການລາວ ເມື່ອເຂົ້າມາໃນໂຕກຽວ ເປັນເວລາເກືອບຫ້າມື້ໂຮດາກະຕ້ອງພົບກັບຄວາມຫຍຸ້ງຍາກລຳບາກໃນການໃຊ້ຊີວິດດ້ວຍຕົນເອງ ຍ້ອນວ່າລາວອາຍຸໜ້ອຍເກີນກວ່າທີ່ຈະເຮັດວຽກຫາລ້ຽງຕາມກົດໝາຍໄດ້ ຕ້ອງນອນຂ້າງປະຕູຮ້ານໂຮສບາຣ໌ທີ່ມີແມວຈອນຈັດພັນຮາຊີແວຣ໌ໂຕໜຶ່ງອາໄສຢູ່ນຳ ແຕ່ແລ້ວລາວກໍຖືກຂັບໄລ່ອອກມາຢ່າງໂຫດຮ້າຍໂດຍເຈົ້າຂອງຮ້ານ ຊຶ່ງເຮັດໃຫ້ລາວເກັບຊອງເຈ້ຍໄດ້ເມື່ອມາຮ້ານແມັກໂດນັລລາວໄດ້ພົບວ່າພາຍໃນເປັນປືນພົກໜຶ່ງກະບອກຊຶ່ງເປັນຂອງຕຳຫຼວດລາວຄິດວ່າເປັນຂອງຫຼິ້ນຈຶ່ງໄດ້ມັນໄວ້ເປັນເຄື່ອງລາງແລະໄດ້ບັງເອີນພົບກັບຮິນະກຳລັງເຮັດວຽກຢູ່ ໂດຍນາງໄດ້ຊ່ວຍລາວເອົາໄວ້ ໂດຍການມອບDouble cheese burger ເພາະເຫັນລາວແຕ່ດື່ມຊຸບຂຸ້ນໂປຕາດມາເປັນເວລາສາມມື້ຕິດກັນ

ໃນທີ່ສຸດ ໂຮດາກະກໍຕັດສິນໃຈມາຫາເຄຊຶເກະທີ່ບໍລິສັດ K&A Planning ຕາມນາມບັດທີ່ໄດ້ຮັບ ແລະ ໄດ້ພົບກັບ ນັດຊຶມິ ຜູ້ເປັນຫຼານສາວ ຜູ້ອອກຫາວຽກເຮັດແຕ່ລົ້ມເຫຼວທຸກຄັ້ງ ຜູ້ທີ່ທີ່ລາວເຂົ້າໃຈວ່າລາວເປັນຊູ້ຮັກ ແຕ່ແລ້ວລາວກໍໄດ້ວຽກເຮັດເປັນຜູ້ຊ່ວຍໃນການຂຽນວາລະສານເລື່ອງລຶກລັບ MU ພ້ອມຢູ່ຮ່ວມເປັນຄອບຄົວທັງຄູ່ ໂດຍອອກສຳພາດວຽກຮ່ວມກັບນັດຊຶມິ ເລື່ອງຕຳນານປະຈຳເມືອງທີ່ກ່ຽວຂ້ອງກັບ ສາວເອີ້ນຝົນ ແລະ ສາວໄລ່ຝົນ ຜູ້ທີ່ສາມາດຄວບຄຸມສະພາບອາກາດໄດ້ ນັດຊຶມິເຊື່ອເລື່ອງນີ້ຢ່າງສະໜິດໃຈ ໃນຂະນະທີ່ໂຮດາກະຍັງຄາໃຈ ຍ້ອນວ່າລາວເຊື່ອໃນຫຼັກການວິທະຍາສາດຫຼາຍກວ່າເລື່ອງມະຫັດສະຈັນແບບນັ້ນ ແຕ່ແລ້ວມື້ໜຶ່ງໃນມື້ທີ່ຝົນຕົກ ໂຮດາກະໄດ້ພົບຮິນະອີກຄັ້ງລະຫວ່າງທີ່ມາຫາແມວຈອນຈັດທີ່ລາວເອົາອາຫານມາໃຫ້ໂດຍຕັ້ງຊື່ວ່າ ເຈົ້າຝົນ (ອາເມະ) ແຕ່ນາງມາກັບຄິມຸຣະກັບໝູ່ທີ່ກຳລັງຈະເຂົ້າໄປໃນໂຮສບາຣ໌ທີ່ຜິດກົດໝາຍ ຈຶ່ງເລັ່ງເຂົ້າໄປຊ່ວຍເຫຼືອນາງຈົນຖືກທຳຮ້າຍຮ່າງກາຍ ຮິນະທົນເຫັນບໍ່ໄຫວພະຍາຍາມຈະຊ່ວຍແຕ່ໂຮດາກະກັບເອົາປືນພົກຂຶ້ນມາຍິງ ແຕ່ບໍ່ໄດ້ຖືກໃຜ ເພາະຖືກໄຟເຍືອງທາງພໍດີ ແຕ່ນັ້ນກໍເປີດໂອກາດໃຫ້ທັງຄູ່ໜີອອກມາໄດ້ ເມື່ອມາຮອດທີ່ຕຶກໂຢໂຢກິ ໄຄຄັນ ຮິນະຕໍ່ວ່າໂຮດາກະເລື່ອງທີ່ເຂົ້າມາຂັດຂວາງ ເພາະນາງຕ້ອງການເງິນເພື່ອຫາລ້ຽງຫຼັງສູນເສຍແມ່ໄປເມື່ອປີກ່ອນ ຫຼັງຈາກທີ່ຖືກໄລ່ອອກຈາກວຽກເພາະເຫດຜົນບາງຢ່າງ ແລະການໃຊ້ປືນທີ່ອາດຈະເຮັດໃຫ້ເກີດເລື່ອງໃຫຍ່ໂຮດາກະຊັອກກັບເລື່ອງທີ່ເກີດຂຶ້ນຈຶ່ງດຶກມັນຖິ້ມ ຮິນະທີ່ບໍ່ໄດ້ຖືໂທດໂມໂຫອີ່ຫຍັງເພາະດີໃຈທີ່ໂຮດາກະເປັນຫ່ວງຕົນ ຈົນໃນທີ່ສຸດກໍຂຶ້ນໄປເທິງຊັ້ນດາດຟ້າ ທີ່ໆ ນາງໄດ້ສະແດງພະລັງໃຫ້ເຫັນ ໂຮດາກະຈຶ່ງຮູ່ວ່ານາງແມ່ນ ສາວຟ້າໃສ ຢ່າງທີ່ຄົນເວົ້າເຖິງໃນອິນເຕີເນັດ

ໂຮດາກະຈຶ່ງມີຄວາມຄິດທີ່ຈະໃຊ້ພະລັງຂອງຮິນະໃນການຫາລາຍໄດ້ເສີີມ ຈຶ່ງຂໍໃຫ້ຮິນະມາເຮັດທຸລະກິດ "ບໍລິການສະພາບອາກາດຕາມໃຈ" ນຳກັນ ໂດຍມີນາງິສະ ນ້ອງຊາຍສຸດຫຼໍ່ຂອງນາງຄອຍຊ່ວຍເຫຼືອ ເຮັດໃຫ້ທ້ອງຟ້າແຈ່ມໃສໃນງານສຳຄັນຕ່າງໆ ແລະ ໄດ້ຄ່າຈ້າງເປັນຈຳນວນຫຼາຍທັ້ງຄູ່ແວ່ມາທີ່ເຮືອນຂອງສອງຍາຍຫຼານ ໂທມິ ແລະ ທາກິ ຜູ້ທີ່ຕ້ອງການຈະເຮັດພິທີໂອບົ້ງໃຫ້ບັນພະບຸລຸດຜູ້ລ່ວງລັບ ທາກິແນະນຳໃຫ້ລາວຊື້ຂອງຂວັນໃຫ້ກັບຮິນະໃນວັນເກີດທີ່ກຳລັງຈະມາເຖິງໃນອີກບໍ່ເທົ່າໃດອາທິດ ໂຮດາກະຮູ້ໃຈຕົນເອງວ່າລາວຕົກຫຼຸມຮັກຮິນະ ຈຶ່ງປຶກສາກັບນາງິສະ ຊຶ່ງລາວຍົກໃຫ້ເປັນຮຸ່ນອ້າຍເລື່ອງຄວາມຮັກຫຼັງຈາກທີ່ແນະນຳເລື່ອງຊື້ແຫວນໃຫ້ຮິນະ ໃນຂະນະດຽວກັນນັດຊຶມິ ແລະ ເຄຊຶເກະໄດ້ອອກສຳພາດເຈົ້າອາວາດ ແລະ ຫຼານຊາຍທີ່ພົບປະກົດການປະຫຼາດ ຈົນພົບວ່າ ສາວຟ້າໃສຕາມຕຳນານແມ່ນ "ມິໂກະແຫ່ງຟ້າຝົນ" ຜູ້ທີ່ຮັກສາໂລກໃຫ້ກັບຜືນຟ້າ ແລະ ມີສິ່ງທີ່ຕ້ອງແລກເພື່ອໃຫ້ຜືນຟ້າກັບມາສົດໃສເໝືອນເດີມ ນັດຊຶມິຈຶ່ງເອົາເລື່ອງນີ້ໄປບອກຮິນະ ໃນຕອນທີ່ເຄຊຶເກະໄດ້ໂອກາດກັບມາຫາ ໂມກະ ລູກສາວອີກຄັ້ງທີ່ສວນສາທາລະນະໃກ້ກັບໂຕກຽວທາວເວີ ຫຼັງຈາກທີ່ຖືກກັນໄວ້ຈາກແມ່ຍາຍ ເພາະການສູນເສຍ ອາສຶກະຜູ້ເປັນເມຍໄປຈາກອຸປະຕິເຫດເມື່ອຫຼາຍປີກ່ອນ ເຮັດໃຫ້ລາວຫຼົງລືມຊີວິດທີ່ເຄີຍເປັນມາຕັ້ງແຕ່ທີ່ລາວເຂົ້າມາໃນໂຕກຽວເປັນຄັ້ງທຳອິດ ຈົນເຮັດໃຫ້ບໍ່ສາມາດຢູ່ກັບລູກທີ່ເປັນຫອບຫືດ ແລະ ດ້ວຍອາກາດທີ່ຝົນຕົກໜັກຈົນບໍ່ມີໂອກາດ ແຕ່ຮິນະມາຊ່ວຍອະທິຖານໃຫ້ທ້ອງຟ້າແຈ່ມໃສ

ຕອນແລງມື້ດຽວກັນນັ້ນ ລະຫວ່າງທີ່ຍ່າງໄປທີ່ທາງຍ່າງເມືອເຮືອນຂອງຮິນະ ບໍລິເວນສະຖານີທາບາຕະຝັ່ງໃຕ້ ໂຮດາກະກຽມຈະສາລະພາບຄວາມໃນໃຈໃຫ້ກັບຮິນະໄດ້ຮັບຮູ້ ແຕ່ແລ້ວລົມປະຫຼາດກໍພັດຫອບເອົາໂຕຮິນະລອຍຫາຍໄປເທິງທ້ອງຟ້າ ກ່ອນຈະກັບມາໃນສະພາບຮ່າງກາຍທີ່ໂປ່ງແສງບໍຕ່າງຫຍັງກັບນ້ຳຈາກການທີ່ໃຊ້ພະລັງງານຫຼາຍຈົນເກີນໄປ ເຮັດໃຫ້ໂຮດາກະຕື່ນຕົກໃຈຫຼາຍ ໃນຂະນະດຽວກັນ ທາໄກ ແລະ ຢາສຸອິ ສອງຄູ່ຫູຕຳຫຼວດນັກສືບໄດ້ອອກຕາມຫາໂຮດາກະ ເພາະຄອບຄົວຂອງລາວໄດ້ແຈ້ງວ່າລູກຊາຍໜີຫາຍເຂົ້າມາໃນເມືອງນີ້ ລວມເຖິງກ້ອງວົງຈອນປິດຈັບພາບທີ່ໂຮດາກະຍິງປືນທີ່ເກັບໄດ້ຂອງຕຳຫຼວດໃສ່ຄິມູຣະ ຕຳຫຼວດໄດ້ເດີນທາງຖາມເຖິງໂຮດາກະກັບຮິນະ ແລະ ບອກກັບຮິນະວ່ານາງບໍ່ສາມາດດູແລນ້ອງຊາຍພຽງລຳພັງໄດ້ ໂຮດາກະຖືກຂໍໃຫ້ອອກຈາກວຽກໂດຍເຄສຶເກະທີ່ບໍ່ຢາກຈະມີບັນຫາກັຍຕຳຫຼວດເພາະລາວເອງກໍຖືກສອບສວນຄືກັນ ໂດຍມອບເງິນຈຳນວນໜຶ່ງໄວ້ໃຫ້ ໂຮດາກະຈຶ່ງພາທັງຮິນະ ແລະ ນາງິໜີໄປຕາມເມືອງ ຊຶ່ງເປັນຊ່ວງເວລາດຽວກັນກັບອາກາດເກີດຜິດປົກກະຕິຕາມສະພາບຈິດໃຈຂອງຮິນະ ທັງຝົນຕົກໜັກ ຟ້າຜ່າ ຫິມະຕົກ ນ້ຳຖ້ວມຈົນການຄົມມະນາຄົມຕິດຂັດໄປທົ່ວ ໃນຂະນະທີ່ເຄສຶເກະໄດ້ພຽງແຕ່ດື່ມເຫຼົ້າ ແລະ ສູບຢາດ້ວຍຄວາມຮູ້ສຶກຜິດທີ່ໄລ່ໂຮດາກະໄປ ແລະ ຖືກນັດຊຶມິຕຳນິ ຈົນຕ້ອງເວົ້າອອກມາວ່າ ຖ້າຕ້ອງມີຄົນສັງເວີຍໃຫ້ແກ່ທ້ອງຟ້າ ລາວກໍຍອມ ເຖິງແມ່ນວ່າຈະບໍ່ເຊື່ອເລື່ອງນີ້ກໍຕາມ

ໃນທີ່ສຸດທັງໝົດກໍໜີມາຢູ່ທີ່ເລີບໂຮເທວແຫ່ງໜຶ່ງໄດ້ ແລະ ໃຊ້ຊີວິດຢ່າງມີຄວາມສຸກເໝືອນກັບເປັນມື້ສຸດທ້າຍຂອງຊີວິດ ທ່ຽງຄືນນັ້ນໂຮດາກະໄດ້ມອບຂອງຂວັນວັນເກີດເປັນແຫວນທີ່ລາວເລືອກດົນກວ່າ 3 ຊົ່ວໂມງ ໃຫ້ຮິນະ ນາງຮູ້ສຶກດີໃຈຫຼາຍ ແຕ່ກໍຮູ້ວ່າຕົນເອງຈະຕ້ອງສັງເວີຍໃຫ້ກັບທ້ອງຟ້າທີ່ແຈ່ມໃສ ນາງຈຶ່ງບອກເລື່ອງທີ່ນັດຊຶມິເລົ່າໃຫ້ໂຮດາກະຮັບຮູ້ ໂດຍຖາມຫາກໂຮດາກະຢາກໃຫ້ຟ້າໃສອີກ ຫຼື ບໍ່ ເມື່ອລາວຕອບວ່າໂດຍ ນາງຈຶ່ງຝາກໃຫ້ໂຮດາກະດູແລນາງິສະ ໂຮດາກະບໍ່ຍອມ ແລະ ສັນຍາວ່າຈະປົກປ້ອງນາງໃຫ້ເຖິງທີ່ສຸດ ທັງຄູ່ຮ້ອງໄຫ້ໃຫ້ກັບໂຊກຊະຕາອັນໂຫດຮ້າຍວຂອງຕົນເອງ ເມື່ອໂຮດາກະຫຼັບໄປ ນາງຈຶ່ງຖືກສົ່ງເປັນເຄື່ອງສັງເວີຍໃຫ້ກັບເຫຼົ່າສັດເທິງທ້ອງຟ້າ ແລະ ເຮັດໃຫ້ນາງເສຍແຫວນຂອງໂຮດາກະທີ່ເຮ່ຍຫຼົ່ນໄປຈາກນິ້ວ

ໃນຕອນເຊົ້າ ໂຮດາກະ ແລະ ນາງິສະຖືກຕຳຫຼວດນຳໂດຍ ທາໄກ ບຸກມາຈັບກຸມ ໂຮດາກະຈຶ່ງໄດ້ຮັບຮູ້ອາຍຸທີ່ແທ້ຈິງຂອງຮິນະວ່າ ນາງບໍ່ໄດ້ອາຍຸ 18 ປີ ຢ່າງທີ່ນາງບອກໄວ້ແຕ່ເປັນ 15 ປີ ທີ່ເຮັດໃຫ້ນາງຖືກໄລ່ອອກຈາກວຽກເພາະວ່າໄປປອມແປງອາຍຸໃນໃບສະໝັກ ໂຮດາກະໄດຮັບແຫວນທີ່ຕົກລົງມາຈາກຟ້າ ຈຶ່ງຕັດສິນໃຈຫຼົບໜີຈາກຕຳຫຼວດ ໂດຍໄດ້ຮັບຄວາມຊ່ວຍເຫຼືອຈາດນັດຊຶມິ ເມື່ອໄປເຖິງທີ່ໂຢໂຢກິ ໄຄຄັນ ລາວໄດ້ພົບກັບເຄຊຶເກະທີ່ເຂົ້າມາໄກ່ເກ່ຍໃຫ້ລາວຍອມມອບຕົວກັບຕຳຫຼວດ ໂຮດາກະສູ້ສຸດໃຈ ແມ່ນແຕ່ຕ້ອງເອົາປືນພົກທີ່ເຄີຍຖິ້ມໄວ້ທີ່ຕຶກຕອນທີ່ໜີມາກັບຮິນະຄັ້ງທຳອິດ ມາແນໃສ່ເຄຊຶເກະ ແລະ ກຳລັງຕຳຫຼວດທີ່ຕາມມາ ລວມເຖິງທາໄກ ແລະ ຢາສຸອິ ເຄຊຶເກະເຂົ້າໃຈຄວາມໝາຍທີ່ໂຮດາກະຍອມເຮັດທຸກຢ່າງເພື່ອຮັກ ເໝືອນດັ່ງທີ່ຕົນເອງເຄີຍຖິ້ມທຸກຢ່າງໃນຊີວິດເພື່ອພັນລະຍາ ຈຶ່ງຊ່ວຍເຫຼືອໂຮດາກະ ໂດຍເຂົ້າຕໍ່ສູ້ກັບຕຳຫຼວດແທນເພື່ອໃຫ້ໂຮດາກະໄປຊ່ວຍຮິນະ ເຊັ່ນດຽວກັນກັບນາງິສະທີ່ໜີມາໄດ້ ໂຮດາກະແລ່ນຂຶ້ນມາຈົນເຖິງດາດຟ້າ ແລະ ຫາຍເຂົ້າໄປໃນປະຕູໂທຣິອິ
## ອ້າງອີງ